Губкин урамы — Ишембай ҡалаһының үҙәк урамдарының береһе. Урыҫ ғалим-геологы, совет нефть геологияһына нигеҙ һалыусы Иван Михайлович Губкин (Зиязетдинов 2011:65) хөрмәтенә аталған. Машиналар йөрөгән юл уртаһында ике яғына ағастар ултыртылған бульвар булдырылған, унда йәйәүлеләр ял итһен өсөн эскәмйәләр ҡуйылған. Кистәрен ишембайҙар был бульварҙа ял итеп йөрөргә ярата.